proxectonos/corpus_dominio_legal_administrativo_tmp huggingface dataset:
ORDE do 14 de setembro de 2000 pola que se determinan os servicios mínimos que hai que manter durante a folga convocada na empresa Ideal Auto, S.A. (IASA) na provincia de Lugo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 15/09/2000

Ante a convocatoria de folga presentada na empresa Ideal Auto, S.A. (IASA) na provincia de Lugo a partir das 0 horas do día 18 de setembro de 2000, con carácter indefinido, procede que, de conformidade co establecido no artigo 3 do Decreto 155/1988, do 9 de xuño, esta consellería determine os servicios mínimos que permitan, en sintonía co establecido no artigo 28.2º da nosa Constitución, compaxina-lo exercicio lexítimo de dereito á folga dos traballadores co mantemento dos servicios esenciais á comunidade.
Na súa virtude e de conformidade co establecido no Decreto 6/1985, do 18 de abril, e no Decreto 155/1988, do 9 de xuño,
DISPOÑO:
Artigo 1º
Os servicios mínimos que deberán manterse durante a folga convocada na empresa Ideal Auto, S.A. na provincia de Lugo serán os seguintes:
a) Servicios concesionais:
1. Concesión: V-3044:C-LU-114.
Concesionario: Ideal Auto, S.A.
* Lugo-A Coruña (por autovía).
Saídas de Lugo: 8 h e 20.30 h.
Saídas da Coruña: 8 h e 18.30 h.
* Ribadeo-A Coruña (por Mondoñedo-Vilalba e autovía):
Saída da Coruña: 8 h.
Saída de Ribadeo: 18.15 h.
* Ribadeo-A Coruña (por Meira e Lugo):
Saída de Ribadeo: 8.45 h.
Saída da Coruña: 18.15 h.
* Lugo-Ribadeo:
Saída de Lugo: 19.45 h.
* Lugo-Viveiro (por Gaibor, Vilalba e Foz):
Saída de Viveiro: 7.30 h.
Saída de Lugo: 18.00 h.
2. Concesión: V-1663: XG-108.
Concesionario: Ideal Auto, S.A.
* Ferrol-Lugo:
Saída de Ferrol: 7.30 h.
Saída de Lugo: 18.30 h.
* Vilalba-Baamonde-Cabra-Guitiriz-Parga-Baamonde-Lugo:
Saída de Lugo: 7 h.
b) Servicios regulares de uso especial para transporte de obreiros:
Tódolos servicios nas expedicións anteriores ás 9.00 h e posteriores ás 18.00 h.
C) Servicios regulares de uso especial para transporte de escolares e estudiantes.
Deberán manter tódolos servicios de escolares e estudiantes nas expedicións normalmente establecidas de luns a venres.
Artigo 2º
O incumprimento da obriga de atende-los servicios mínimos fixados nesta orde será sancionado de conformidade coa lexislación vixente.
Artigo 3º
O disposto na presente orde non suporá ningunha limitación dos dereitos que a normativa reguladora da folga lles recoñece ós traballadores.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de setembro de 2000.
José Cuíña Crespo
Conselleiro de Política Territorial, Obras Públicas
e Vivenda
DECRETO 216/2000, do 18 de setembro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 19/09/2000

Con motivo da viaxe do presidente da Xunta de Galicia a Bruxelas, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o día dezanove de setembro ata o seu regreso, ó conselleiro da Presidencia e Administración Pública.
Santiago de Compostela, dezaoito de setembro de dous mil.
Manuel Fraga Iribarne
Presidente
CORRECCIÓN de erros.-Resolución do 7 de xullo de 2000 pola que se ordena a publicación do acordo do Consello da Xunta de Galicia do 6 de xullo de 2000, polo que se modifican as relacións de postos de traballo das consellerías da Presidencia e Administración Publica, de Agricultura, Gandería e Política Agroalimentaria e de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/09/2000

Advertido erro na citada resolución, publicada no Diario Oficial de Galicia nº 135, o día 12 de xullo de 2000, cómpre face-la oportuna corrección:
Na páxina 10.792, no posto co código: «PR.P04.00.001.15770.037», na columna «Denominación», onde di: «Xefe Sección Réxime Clubes e Asuntos Xurídicos», debe dicir: «Xefe Sección Rexistro Clubes e Asuntos Xurídicos».
ORDE do 21 de agosto de 2000 pola que se exclúe do Catálogo de Montes de Utilidade Pública o monte Lagoa Seca, número 25 do C.U.P. da provincia de Lugo.
CONSELLERÍA DE MEDIO AMBIENTE — III. OUTRAS DISPOSICIÓNS — 18/09/2000

De conformidade co establecido no artigo 43 do Regulamento de montes, do 22 de febreiro de 1962, e á vista do disposto no artigo 13 da Lei 13/1989, do 10 de outubro, de montes veciñais en man común, e o Real decreto 1535/1984, do 20 de xuño, polo que se transfiren á Comunidade Autónoma de Galicia competencias en materia de conservación da natureza, esta consellería, logo da proposta da Dirección Xeral de Montes e Medio Ambiente Natural,
DISPÓN:
Artigo único.-Dar de baixa do Catálogo de Montes de Utilidade Pública da provincia de Lugo, por non reunir xa as condicións que foron determinantes para a súa inclusión, por petición do Concello da Fonsagrada, o monte Lagoa Seca, pertencente á parro
quia de San Miguel da Bastida, que figura neste co número 25.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia e en contra dela poderase interpoñer recurso de reposición con carácter potestativo perante o conselleiro de Medio Ambiente no prazo dun mes ou ben interpoñer directamente o recurso contencioso-administrativo perante o Tribunal Superior de Xustiza de Galicia no prazo de dous meses de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdicción contencioso-administrativa, ou exercer calquera outro que estime pertinente.
Santiago de Compostela, 21 de agosto de 2000.
Carlos del Álamo Jiménez
Conselleiro de Medio Ambiente
DECRETO 214/2000, do 21 de xullo, polo que se adscriben ó ente público Instituto Galego de Promoción Económica e ó organismo autónomo Instituto Galego de Estatística os edificios do complexo administrativo de San Lázaro.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/09/2000

A Comunidade Autónoma de Galicia ten a titularidade dos edificios que integran o complexo administrativo de San Lázaro, sitos en San Lázaro, Santiago de Compostela.
Pola Lei 9/1988, do 19 de xullo, creouse o Instituto Galego de Estatística, como organismo autónomo de carácter administrativo, adscrito á Consellería de Economía e Facenda. Así mesmo, pola Lei 5/1992, do 10 de xuño, creouse o Instituto Galego de Promoción Económica, como ente de dereito público, adscrito tamén á Consellería de Economía e Facenda.
Vistos os informes da Secretaría Xeral e do Patrimonio da Consellería de Economía e Facenda e da
Intervención Xeral da Comunidade Autónoma de Galicia,
Á vista do disposto nos artigos 13 da Lei 3/1985, do 12 de abril, do patrimonio da Comunidade Autónoma de Galicia, e 20 e seguintes do Decreto 50/1989, do 9 de marzo, pola que se aproba o Regulamento para a execución da dita lei, de conformidade coa proposta do conselleiro de Economía e Facenda, e logo de deliberación do Consello da Xunta de Galicia na súa reunión do vinteún de xullo de dous mil,
DISPOÑO:
Artigo 1º
Adscríbense ó ente público Instituto Galego de Promoción Económica (Igape) e ó organismo autónomo Instituto Galego de Estatística os edificios de 3.958 y 1.641 metros cadrados de superficie respectivamente, do complexo administrativo de San Lázaro, para o cumprimento directo dos fins atribuídos ás súas respectivas competencias.
Artigo 2º
A adscrición confírelles ós ditos entes públicos as facultades de administración, xestión e conservación dos bens inmobles adscritos.
Artigo 3º
Os gastos das instalacións comúns ós dous edificios (centro de tranformación e grupo electróxeno) ó atoparse individualizados mediante os correspondentes aparellos de medida, serán aboados por cada organismo segundo o seu consumo. O resto dos gastos comúns ós dous edificios aboaranse en proporción ás superficies ocupadas.
Disposición derradeira
A Consellería de Economía e Facenda, a través da Secretaría Xeral e do Patrimonio, resolverá tódalas incidencias que poidan xurdir na execución deste acordo e levará a cabo tódolos trámites necesarios para a efectividade do disposto no presente decreto.
Santiago de Compostela, vinteún de xullo de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 31 de agosto de 2000 pola que se autoriza a inclusión da Escola de Música Municipal de Ortigueira (A Coruña) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/09/2000

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo Concello de Ortigueira (A Coruña), os servicios competentes da Consellería de Educación e Ordenación Universitaria da Coruña comprobaron a efectividade do cumprimento dos requisitos esixidos na Orde do 11 de marzo de 1993.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la inclusión no Rexistro de Escolas de Música da Escola de Música Municipal de Ortigueira (A Coruña), segundo os datos que figuran no anexo.
Segundo.-A dita escola queda sometida ó réxime de escolas de música e danza, segundo o establecido na Orde do 11 de marzo de 1993 (DOG do 22 de abril), e ós servicios de inspección correspondientes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor ó día seguinte da súa publicación no Diario Oficial de Galicia.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes,
a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 31 de agosto de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Ortigueira.
Localidade: Ortigueira.
Enderezo: Rvdo. Marquez Cortiñas, s/n.
Código do centro: 15032133.
Denominación específica: Escola de Música Municipal de Ortigueira.
Titular: Concello de Ortigueira.
ORDE do 14 de agosto de 2000 pola que se autoriza a inclusión da Escola de Música Berenguela de Santiago de Compostela (A Coruña) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/09/2000

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, ou no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música pola titular da Escola de Música Berenguela de Santiago de Compostela, e vistos os informes da Delegación Provincial da Consellería de Educación e Ordenación Universitaria da Coruña, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la inclusión no Rexistro de Escolas da Música a Escola de Música Berenguela de Santiago de Compostela (A Coruña), segundo os datos que figuran no anexo.
Segundo.-A dita escola queda sometida ó réxime de escolas de música e danza, segundo o establecido na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-Esta orde entrará en vigor ó día seguinte da súa publicación no Diario Oficial de Galicia.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 14 de agosto de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: praza de Feixoo nº 1-1º.
Código do centro: 15032111.
Denominación específica: Escola de Música Berenguela.
Titular: Mª José Cerviño Pérez.
ORDE do 31 de xullo de 2000 pola que se declara de interese galego a Fundación Terras de Beariz e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/09/2000

Con data 26 de xullo de 2000 publicouse no Diario Oficial de Galicia a orde da Consellería da Presidencia e Administración Pública do 10 de xullo de 2000 pola que se clasifica como mixta a Fundación Terras de Beariz adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Vigo o día 29 de febreiro de 2000, ante o notario Santiago Botas Prego, co número oitocentos oitenta e un do seu protocolo por Jorge Luis Vales Terrazo, María Josefa Rodríguez Gulías, Tomás Sancho Candedo, Jesús Antonio Rodríguez Gulías, José Janeiro Balboa, Manuel Prado López, Eladio Rodríguez Rodríguez, María del Carmen Fornos Balboa, Jesús Antonio Gulías Lamas, José López Prieto, Manuel Pontes Vecoña, José Pardo Otero, Manuel Fornos Rodríguez; interveñen todos no seu propio nome e dereito, e, ademais, Jorge Luis Vales Terrazo faino en nome e representación de José Balboa Rodríguez e Jesús Antonio Rodríguez Gulías faino en nome e representación de Manuel Muradas Candedo. Esta escritura foi emendada parcialmente por outra posterior de data 3 de xullo de 2000 outorgada ante o mesmo notario e co número de protocolo dous mil setecentos vinteseis.
Esta fundación, ó abeiro do establecido no artigo 6 dos seus estatutos ten por obxecto a promoción, desenvolvemento, protección e fomento de estudios, actividades sociais e culturais, deportivas, cooperación para o desenvolvemento, defensa do ambiente e ocio.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Terras de Beariz ó cumpriren os seus estatutos as pres
cricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Terras de Beariz no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de xullo de 2000.
Jaime Pita Varela
Conselleiro da Presidencia e Administración
Pública
RESOLUCIÓN do 4 de setembro de 2000, da Dirección Xeral de Política Financeira e Tesouro, pola que se publica a disolución da Caixa de Aforros Provincial de Pontevedra como consecuencia da súa fusión coa Caixa de Aforros de Vigo e Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 20/09/2000

En cumprimento do disposto nos artigos 4.6º e 30.2º da Lei 4/1996, do 31 de maio, de Caixas de Aforros de Galicia, faise público que, unha vez cumpridos tódolos trámites preceptivos, por escritura pública do 17 de xullo de 2000, fusionáronse a Caixa de Aforros de Vigo e Ourense e a Caixa de Aforros Provincial de Pontevedra, quedando esta última disolta sen liquidación e traspasando en bloque á Caixa de Aforros de Vigo e Ourense, a título de sucesión universal, a totalidade do seu patrimonio, pasando a denominarse esta última Caixa de Aforros de Vigo, Ourense e Pontevedra.
A disolución por fusión da Caixa de Aforros Provincial de Pontevedra foi anotada no Rexistro Mercantil o 17 de xullo de 2000, e inscrita no Rexistro de Caixas de Aforros Galegas o 1 de setembro de 2000.
Santiago de Compostela, 4 de setembro de 2000.
José Álvarez Cobelas
Director xeral de Política Financeira e Tesouro
ORDE do 22 de setembro de 2000 pola que se establece a porcentaxe que cómpre transferir ó Consello da Avogacía Galega e ós colexios de procuradores dos tribunais de Galicia, para atende-los gastos de funcionamento e infraestructura dos servicios de asistencia letrada ó detido, defensa e representación gratuítas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/10/2000

A Lei 1/1996, do 10 de xaneiro, regula o dereito a asistencia xurídica gratuíta, e establece no seu artigo 38 que o Ministerio de Xustiza subvencionará os colexios de avogados e procuradores para a implantación e o funcionamento dos servicios de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de Xustiza, incluíndo no seu anexo letra B), nº 1 c) as relativas á indemnización das actuacións correspondentes á defensa por avogado e representación por procurador dos tribunais en quenda de oficio ante os órganos xudiciais con sede en Galicia, e a asistencia letrada ó detido ou preso cando o lugar de custodia estea situado en territorio da Comunidade Autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Relacións Laborais.
En uso das súas competencias, a Xunta de Galicia dictou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece, no seu artigo 45, que a Consellería de Xustiza, Interior e Relacións Laborais determinará anualmente as cantidades que deberán percibi-los colexios para atende-los gastos derivados do funcionamento e a infraestructura colexial que requiren os servicios de asistencia xurídica gratuíta.
En virtude do exposto,
DISPOÑO:
Artigo único.
A cantidade destinada para atende-los gastos derivados do funcionamento operativo dos servicios colexiais de asistencia xurídica gratuíta para o ano 2000 fíxase nun oito por cento do importe total devengado durante o ano 1999 polos colexios de avogados e procuradores dos tribunais da Comunidade Autónoma de Galicia, en concepto de asistencia letrada, defensa e representación gratuítas.
Disposicións derradeiras
Primeira.-Autorízase a directora xeral de Xustiza para dicta-las disposicións necesarias para o cumprimento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de setembro de 2000.
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 11 de setembro de 2000 pola que se inscribe a Federação Brasileira de Associações de Amigos do Caminho de Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/10/2000

Examinada a solicitude de inscrición no Rexistro de Entidades de Promoción do Camiño de Santiago,
presentada pola Federação Brasileira de Associações de Amigos do Caminho de Santiago de Compostela, con data do 7 de setembro de 2000.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Federação Brasileira de Associações de Amigos do Caminho de Santiago de Compostela quede inscrita no Rexistro de Entidades de Promoción do Camiño de Santiago co número 121.
Santiago de Compostela, 11 de setembro de 2000.
Andrés González Murga
Secretario xeral da Consellería de Cultura,
Comunicación Social e Turismo
DECRETO 224/2000, do 29 de setembro, polo que se nomea presidente do Consello da Xuventude de Galicia a José Ramón Rey Couselo.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 03/10/2000

Efectuada pola asemblea xeral do Consello da Xuventude de Galicia, na súa sesión do vintedous de xullo de dous mil, a elección de presidente do consello, resulta necesario que, de conformidade co establecido no artigo 18.3º da Lei 2/1987, do 8 de maio, o Consello da Xuventude de Galicia proceda ó nomeamento daquel en virtude da proposta da devandita asemblea.
Polo exposto, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintenove de setembro de dous mil,
DISPOÑO:
Nomear a José Ramón Rey Couselo presidente do Consello da Xuventude de Galicia.
Santiago de Compostela, vintenove de setembro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 223/2000, do 29 de setembro, polo que se dispón o cesamento e o nomeamento dun membro do Consello Asesor de Investigación e Desenvolvemento Tecnolóxico de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 03/10/2000

A Lei 12/1993, do 29 de xullo, de fomento da investigación e de desenvolvemento tecnolóxico de Galicia, crea, no artigo 14, o Consello Asesor de Investigación e Desenvolvemento Tecnolóxico.
O Decreto 14/1998, do 15 de xaneiro, establece a nova composición do Consello Asesor co fin de adaptalo á nova configuración dos departamentos que integran a Xunta de Galicia, establecida polo Decreto 347/1997, do 9 de decembro, así como polo Decreto 350/1997, do 10 de decembro, polo que se determinan os centros directivos dependentes da Presidencia da Xunta de Galicia.
Como consecuencia do cambio habido no representante do Instituto Galego de Promoción Económica (Igape), procede actualiza-la composición do Consello Asesor de Investigación e Desenvolvemento Tecnolóxico de Galicia.
Na súa virtude, por proposta do conselleiro da Presidencia e Administración Pública, en uso das atribucións que lle confire a Lei 1/1983, do 22 de febreiro, reguladora da Xunta e do seu presidente e logo de deliberación do Consello da Xunta de Galicia na súa reunión do día vintenove de setembro de dous mil,
DISPOÑO:
Artigo 1º
Que cese Diego Diz Fernández como vocal do Consello Asesor de Investigación e Desenvolvemento Tecnolóxico, agradecéndolle os servicios prestados.
Artigo 2º
Nomear a Margarita Rodríguez Rama vocal do Consello Asesor de Investigación e Desenvolvemento Tecnolóxico de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vintenove de setembro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 4 de xaneiro de 2000 pola que se establece o rexistro e depósito das actas de designación dos delegados de prevención.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 15/02/2000

Advertidos erros na Orde do 4 de xaneiro de 2000, publicada no Diario Oficial de Galicia o 31 de xaneiro de 2000, pola que se establece o rexistro e depósito das actas de designación dos delegados de prevención, cómpre face-las seguintes correccións:
Na páxina 1.204, columna dereita, artigo 3º, punto 1, onde di: «... conforme o modelo que figura como anexo I», debe dicir: «... conforme o modelo que figura como anexo I, acompañando o anexo II debidamente cuberto».
Na páxina 1.204, columna dereita, artigo 3º, punto 4, onde di: «... conforme o modelo do anexo II», debe dicir: «... conforme o modelo do anexo III».
Na páxina 1.204, columna dereita, artigo 4º, onde di: «... Lei orgánica 5/1992, do 29 de outubro, sobre regulación do tratamento automatizado de datos de carácter persoal...», debe dicir: «... Lei orgánica 15/1999, do 13 de decembro, de protección de datos de carácter persoal...».
ORDE do 10 de febreiro de 2000 pola que se desenvolve o procedemento para o nomeamento de membros da Comisión Autonómica do Sistema Acreditador da Formación Continuada dos profesionais sanitarios na Comunidade Autónoma de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 16/02/2000

A formación continuada dos profesionais sanitarios concibida como o conxunto de actividades formativas destinadas a manter ou mellora-la competencia profesional, unha vez obtida a titulación básica ou a especialidade correspondente, pode ser acreditada a través dun sistema único e válido para todo o Sistema Nacional de Saúde, que se coordina eficazmente entre tódalas administracións públicas.
O Decreto 8/2000, do 7 de xaneiro, que regula a organización do sistema acreditador da formación continuada dos profesionais sanitarios na Comunidade Autónoma de Galicia dispón a creación da Comisión Autonómica de Formación Continuada, do Comité de Acreditación e dunha Secretaría Técnica que dea soporte técnico-administrativo a ámbalas dúas.
A disposición derradeira segunda do antedito decreto establece que no prazo dun mes desde a súa publicación debe constituírse a Comisión Autonómica de Formación Continuada. Para tal fin, de acordo coas atribucións que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro,
DISPOÑO:
Artigo 1º
Os nomeamentos e cesamentos dos membros da Comisión Autonómica faranse mediante orde comunicada dirixida ás persoas que no seu momento desempeñen os cargos que se relacionan no artigo 2 do Decreto 8/2000, do 7 de xaneiro.
Co fin de nomea-lo representante dos directores de escolas de enfermería, fisioterapia e podoloxía, o representante dos colexios oficiais de farmacéuticos de Galicia e o representante da Mesa Sectorial de Sanidade, convocaranse os interesados para que propoñan o nomeamento da persoa electa, o que se lle notificará mediante orde comunicada. A elección farase segundo os criterios que os propios interesados consideren máis oportunos.
O representante do Consello Universitario de Galicia será proposto polo conselleiro de Educación e Ordenación Univeristaria.
Artigo 2º
O responsable da Secretaría Técnica nomearase por proposta do director xeral da División de Asis
tencia Sanitaria, onde se situará funcionalmente esta unidade tecnico-administrativa.
Santiago de Compostela, 10 de febreiro de 2000.
José María Hernández Cochón
Conselleiro de Sanidade e Servicios Sociais
RESOLUCIÓN do 25 de xaneiro de 2000 sobre concesión de comisións de servicio de carácter xeral.
UNIVERSIDADE DE VIGO — III. OUTRAS DISPOSICIÓNS — 10/02/2000

En relación co profesorado desta universidade designado para formar parte das comisións que han de xulgar concursos de profesorado ós corpos docentes universitarios convocados polas universidades, a seguir transcríbese o acordo deste rectorado do 25 de xaneiro de 2000.
En virtude das atribucións conferidas polo artigo 97 dos estatutos desta universidade, aprobados por Resolución do 16 de setembro de 1993 da Consellería de Educación e Ordenación Universitaria (DOG do 22 de outubro e BOE do 26 de novembro), este rectorado
RESOLVEU:
Primeiro.-Conceder con carácter xeral a comisión de servicios ós profesores da Universidade de Vigo que sexan nomeados membros das comisións que han de xulgar os concursos convocados polas distintas universidades públicas españolas.
Segundo.-A comisión de servicios entenderase concedida ó destino e polas datas nas que convoque o presidente da comisión correspondente, e polos días nos que deba actua-la dita comisión.
Terceiro.-A comisión de servicios entenderase rematada tan axiña como conclúa a actuación da comisión para a cal fora nomeado membro.
Cuarto.-Autorízase o interesado, de ser necesario, a realizar desprazamentos en vehículo particular.
Vigo, 25 de xaneiro de 2000.
Domingo Docampo Amoedo
Rector da Universidade de Vigo
ORDE do 31 de xaneiro de 2000 pola que se dispón o cesamento do vocal en representación da Xunta de Galicia no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 08/02/2000

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma, polo que, aceptada a renuncia dun dos representantes da Administración da Comunidade Autónoma de Galicia na Autoridade Portuaria de Vilagarcía de Arousa, en canto órgano competente,
DISPOÑO:
Artigo único.-O cesamento de Félix Acuña Santos como vocal do Consello de Administración da Autoridade Portuaria de Vilagarcía de Arousa, en representación da Administración da Comunidade Autónoma de Galicia, agradecéndolle os servicios prestados.
Santiago de Compostela, 31 de xaneiro de 2000.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 3 de febreiro de 2000 pola que se fan públicos algúns dos acordos da comisión encargada da selección dos participantes nos cursos XXIX e XXX para a obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/02/2000

Á vista do acordado na reunión do día 3 de febreiro de 2000 pola comisión encargada da selección dos participantes nos cursos XXIX e XXX para a obtención do diploma de directivo, convocados por Resolución do 22 de novembro de 1999 (DOG nº 230, do 29),
RESOLVO:
1. Anuncia-la publicación da relación provisional de excluídos da participación nos cursos XXIX e XXX para a obtención do diploma de directivo.
2. Anuncia-la publicación da relación de admitidos para participar no proceso selectivo dos XXIX e XXX cursos para a obtención do diploma de directivo, coas puntuacións correspondentes conforme o baremo aplicable.
3. As devanditas relacións estarán expostas no taboleiro de anuncios da EGAP. Tamén serán remitidas ó Centro de Información Administrativa e Atención ó Cidadán e ás delegacións provinciais da Consellería da Presidencia e Administración Pública.
4. Fixar un prazo de dez días para que os interesados poidan aduci-las alegacións que consideren oportunas.
5. Publica-la puntuación mínima esixida para ser convocado á realización da entrevista. A dita puntuación fíxase en 0,14 puntos.
6. Anunciar que a lista definitiva de participantes se publicará só no taboleiro de anuncios da EGAP.
Santiago de Compostela, 3 de febreiro de 2000.
Domingo Bello Janeiro
Director da Escola Galega de Administración
Pública
RESOLUCIÓN do 25 de xaneiro de 2000 pola que se convocan dous cursos de perfeccionamento en informática.
ACADEMIA GALEGA DE SEGURIDADE — III. OUTRAS DISPOSICIÓNS — 09/02/2000

Dentro dos programas de actividades que a Academia Galega de Seguridade ten previsto realizar no ano 2000 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización de dous cursos de perfeccionamento de informática, que deberán desenvolverse conforme as seguintes bases:
Obxectivos.
Os cursos teñen por obxectivo principal chegar a coñecer a un nivel profundo as características avanzadas do sistema e do paquete Microsoft Office.
Destinatarios.
Os cursos van dirixidos ós membros dos corpos das policías locais de Galicia e membros da Unidade do CNP adscrita á Comunidade Autónoma de Galicia que previamente realizasen o curso básico ou acrediten coñecementos de informática; e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 15 para cada curso.
Solicitudes.
1. O persoal que desexe participar nestes cursos deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 28 de febreiro, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será este requisito indispensable para ser admitido no curso; o incumprimento deste requisito comportará a non-admisión no devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
Os cursos realizaranse en sesións de tarde, de luns a venres, e neles trataranse, entre outros, os seguintes temas:
a) Windows 98.
b) Microsoft Office.
Datas.
Os cursos realizaranse en datas do 13 ó 31 de marzo, cos seguintes horarios:
1º curso: das 16 ás 18 horas.
2º curso: das 18 ás 20 horas.
Relación de admitidos.
A relación de admitidos publicarase o día 7 de marzo no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
Os cursos desenvolveranse na aula de informática da Academia Galega de Seguridade, sita na Avenida da Cultura, s/n, 36680 A Estrada.
Certificado de asistencia e aproveitamento.
Ó remate de cada curso entregaráselles un certificado de asistencia e aproveitamento a aquelas persoas que acrediten a súa participación continuada a el e que superen unha proba de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 25 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
ORDE do 10 de xaneiro de 2000 pola que se constitúe o colexio rural agrupado de Tui (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/2000

Examinado o expediente sobre a constitución do colexio rural agrupado de Tui, tramitado pola Delegación Provincial de Pontevedra.
Visto o Decreto 374/1996, do 17 de outubro (DOG do 21), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto,
Esta consellería, en virtude do establecido no artigo 6.3º do referido Decreto 374/1996 e por proposta da Dirección Xeral de Centros e Inspección Educativa,
DISPÓN:
Primeiro.-Constituí-lo colexio rural agrupado de Tui (Pontevedra), segundo os datos que figuran no anexo.
Segundo.-Integrar no colexio rural agrupado de Tui os colexios e as escolas, que se suprimen como tales, de: Os Gaios (código 36016516), A Igrexa (código 36015597), O Souto (código 36016899), A Cancela (código 36015615), Pexegueiro (código 36017375), Ponte Internacional (código 36015913), Rebordáns (código 36018151), Ribadelouro (código 36009822).
Así mesmo, intégrase no devandito colexio rural agrupado de Tui o colexio de educación infantil e primaria de Caldelas (código 36009639), no que se suprimen dúas unidades de educación primaria. Ós mestres afectados recoñécenselle-los dereitos da Orde do 23 de xullo do 1991 (DOG do 19 de agosto).
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de xaneiro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Tui.
Localidade: Tui (Avda. da Concordia, s/n).
Centro: Colexio Rural Agrupado de Tui.
Código do centro: 36024112.
Zona educativa: Tui.
Unidades:
Educación infantil: 10.
Educación primaria: 1.
Total: 11.
Postos de traballo
Localidade:EIEP
Os Gaios (Areas)...11
A Igrexa (Baldráns)...1-
Caldelas de Tui...1-
O Souto (Guillarei)...1-
A Cancela (Paramos)...1-
Pexegueiro...1-
Ponte Internacional (Randufe)...2-
Rebordáns...1-
Ribadelouro...1-
Pedagoxía terapeútica... 1.
Educación física... 1.
Educación musical... 1.
Total postos14
RESOLUCIÓN do 21 de decembro de 1999, da Delegación Provincial de Ourense, pola que se dispón a inscrición e publicación, no Diario Oficial de Galicia, da acta de modificación do convenio colectivo da empresa GSB Galfor, S.A. de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/02/2000

Visto o texto da acta de modificación do convenio colectivo da empresa GSB Galfor, S.A. (código convenio nº 3200822) de Ourense, con entrada nesta delegación provincial da Consellería de Xustiza, Interior e Relacións Laborais ó día 17-12-1999, subscrito en representación da parte económica pola empresa e, de parte social, comité de empresa, o día 15-12-1999, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segunda.-Ordena-lo seú depósito no Servicio de Relacións Laborais, Unidade de Mediación, Arbitraxe e Conciliación desta delegación (UMAC).
Terceiro.-Dispoñe-la súa publicación no Diario Oficial de Galicia.
Ourense, 21 de decembro de 1999.
José Lage Lage
Delegado provincial de Ourense
Acta reunión comité de empresa
Pola dirección:
Ramón Terroba.
José L. Prado.
Polo comité:
José I. Lobato Martínez.
Juan A. García Conde.
Manuel González Quiroga.
Antonio Dabouza Dafonte.
Inocencio Quevedo Gómez.
Perfecto Álvarez Fernández.
Manuel Alonso Rodríguez.
José E. Lorenzo Alcalde.
Ignacio Domínguez Carballo.
José M. Concheiro Martínez.
Epifanio Dafonte Casares.
Dario González Fontán.
Pedro Ortiz Armesto.
En San Cibrán sendo as 12 horas do día 15 de decembro de 1999, reuníronse nos locais da empresa GSB Galfor, S.A. os representantes da parte económica e social da que arriba se relacionan, para modifica-lo artigo 3 do convenio incluíndo nel un terceiro parágrafo co contido seguinte:
«Este convenio é asinado pola dirección e o comité de empresa».
E sen máis asuntos que tratar levántase a sesión sendo as 12.30 horas do día anteriormente sinalado.
ORDE do 7 de xaneiro de 2000 pola que se constitúe o colexio rural agrupado Amencer de Ribadavia (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/2000

Examinado o expediente sobre a constitución do colexio rural agrupado de Ribadavia, tramitado pola Delegación Provincial de Ourense.
Visto o Decreto 374/1996, do 17 de outubro (DOG do 21), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996 e por proposta da Dirección Xeral de Centros e Inspección Educativa,
DISPÓN:
Primeiro.-Constituí-lo colexio rural agrupado Amencer de Ribadavia (Ourense), segundo os datos que figuran no anexo.
Segundo.-Integrar no colexio rural agrupado Amencer os colexios e as escolas do concello de Ribadavia de: Francelos (código 32011354), San Cristovo (código 32014756), San Paio (código 32014860), e a escola de Beade (código 32015153) do concello de Beade. Os ditos centros suprímense como tales.
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de xaneiro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Ribadavia.
Localidade: San Paio (Ventosela).
Centro: Colexio Rural Agrupado Amencer.
Código do centro: 32020628.
Zona educativa: Ribeiro, O.
Unidades:
Educación infantil: 4.
Educación primaria: 1.
Total: 5.
Postos de traballo
Localidade:EIEP
Francelos...11
San Cristovo...1-
San Paio (Ventosela)...1-
Beade...1-
Pedagoxía terapéutica... 1.
Total postos6
RESOLUCIÓN do 20 de decembro de 1999, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, do calendario laboral para o ano 2000 do convenio colectivo do sector de rematantes e serradoiros de madeira da provincia da Coruña, asinado pola comisión paritaria do convenio colectivo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/02/2000

Visto o texto da acta asinada o día 3 de decembro de 1999 pola comisión paritaria do convenio colectivo do sector de rematantes e serradoiros de madeira
da provincia da Coruña (código 1501235), integrada pola representación da Asociación Provincial de Empresarios de Rematantes e Serradoiros de Madeira da Coruña e das centrais sindicais UGT, CC.OO. e CIG, mediante o que se fixa o calendario laboral para o ano 2000, no ámbito do referido convenio, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo existente nesta delegación provincial e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 20 de decembro de 1999.
Mª Reyes Carabel Pedreira
Delegada provincial da Coruña
Acta.
Asistentes:
Parte empresarial:
Ramón Romero Quintáns.
Benito García Sánchez.
Manuel Piñeiro Esperante.
Parte sindical:
UGT: Jesús Mari Calvo Romero.
CC.OO.: Santiago Huertas Pozurama.
CIG: Victorino Ares Prado.
Na cidade da Coruña, ás dezasete horas do día tres de decembro de mil novecentos noventa e nove, reúnese a comisión paritaria do convenio colectivo provincial de rematantes e serradoiros de madeira para, dando cumprimento ó pactado no artigo 18 do devandito convenio, confeciona-lo calendario laboral que rexerá desde o 1 de xaneiro do ano 2000 ata o 31 de decembro do mesmo ano.
Ámbalas partes proceden á confección do citado calendario, o texto do cal figura anexo á presente acta.
E sen máis asuntos dos que tratar levántase a sesión, sendo as dezaoito horas da data enriba sinalada, asinando a conformidade a totalidade dos asistentes.
RESOLUCIÓN do 26 de xaneiro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0002085/1999, interposto por María Dolores Agrelo Solla.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/02/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite a demanda correspondente ó recurso contencioso-administrativo 01/0002085/1999, interposto por Mª Dolores Agrelo Solla, contra as resolucións da Consellería da Presidencia e Administración Pública de datas 29 de abril e 1 de xuño de 1999, sobre proceso selectivo para o ingreso no corpo facultativo superior da Administración especial da Xunta de Galicia (grupo A), escala de profesores
numerarios de institutos politécnicos marítimo-pesqueiros.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos ante a Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 26 de xaneiro de 2000.
Joaquín López-Rúa Soler
Director xeral da Función Pública